**ZAPISNIK**

**s 7. sjednice Gradskog vijeća Grada Skradina**

**7.** sjednica Gradskog vijeća Grada Skradina održana je u petak 29. (dvadesetdevetog) ožujka 2018.g. u Uredu gradonačelnika, s početkom u 10,30 sati.

 Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 12, te kako postoji kvorum za pravovaljano odlučivanje. Sjednici su nazočni: Željko Bajalica, Ivan Banić, Ante Bratić, Marijana Laća, Silvana Matić, Milenko Palinić, Antonio Periša, Tonći Petrović, Leonard Radnić, Slavko Skočić, Nadija Zorica i Florijan Žižić.

Sjednici nije nazočan: Frane Formenti (opr.odsutan).

 Sjednici su nazočni gradonačelnik Grada Skradina Antonijo Brajković i njegovi zamjenici Kristina Vlaić Bubalo, te Nikola Milović.

 Predsjednica Gradskog vijeća Grada Skradina Nadija Zorica navela je kako je za sjednicu predložen dnevni red s 15. točaka. Gradonačelnik Grada Skradina Antonijo Brajković predložio je slijedeću dopunu dnevnog reda koja glasi:

* kao 16. točka dnevnog reda predlaže se:

„Prijedlog Zaključka o prihvaćanju Izvješća o poslovanju Turističke zajednice Grada Skradina“

 Predsjednica Gradskog vijeća Grada Skradina Nadija Zorica stavila je na glasovanje predloženu dopunu dnevnog reda koja je jednoglasno usvojena. Potom je stavila na glasovanje cjelokupno predloženi dnevni red, te je isti jednoglasno usvojen.

 Za raspravu i odlučivanje utvrđen je slijedeći

**DNEVNI RED**

1. Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina, za 2017.g.
2. Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina, za 2017.g.
3. Prijedlog Zaključka o prihvaćanju Izvješća o izvršenju Programa javnih potreba u kulturi na području Grada Skradina za 2017.g.
4. Prijedlog Zaključka o prihvaćanju Izvješća o izvršenju Programa javnih potreba u športu na području Grada Skradina za 2017.g.
5. Prijedlog Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina za 2017.g.
6. Prijedlog Izvješća o provedbi Plana gospodarenja otpadom Grada Skradina za 2017.g.
7. Prijedlog Zaključka o primanju na znanje Izvješća o radu gradonačelnika Grada Skradina za razdoblje srpanj-prosinac 2017.g.
8. Prijedlog (I) Izmjena i dopuna Proračuna Grada Skradina za 2018.g.
9. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (I).

-2-

1. Prijedlog Izmjena i dopuna Programa javnih potreba u kulturi na području Grada

Skradina za 2018.g. (I)

1. Prijedlog Izmjena i dopuna Programa javnih potreba u sportu na području Grada Skradina za 2018.g. (I)
2. Prijedlog Odluke o stavljanju van snage Poslovnika o izmjenama i dopunama Poslovnika

Gradskog vijeća Grada Skradina.

1. Prijedlog Poslovnika o izmjenama i dopunama Poslovnika Gradskog vijeća Grada Skradina.
2. Prijedlog Odluke o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina.
3. Prijedlog Odluke o izmjeni i dopuni Odluke o davanju u zakup javnih površina.
4. Prijedlog Zaključka o prihvaćanju Izvješća o poslovanju Turističke zajednice Grada Skradina.

-3-

 Sukladno članku 63. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **TONĆI PETROVIĆ, vijećnik HDZ-a:**

„1. Zašto nisu počela još ulaganja na pomorskom dobru – mislim na terminal N.P. KRKA i ulaganja ACI-a na proširenju marine, te bova nasuprot rive – kako će Grad reagirati?

2. Stav Grada za plinofikaciju odnosno uvođenje plina u poslovne prostore te naročito kućanstva – pogotovo jer se dobar dio ljudi grije na struju koja očito poskupljuje.“

 ODGOVORI:

Gradonačelnik Antonijo Brajković odgovorio je:

„1. Što se tiče prvog pitanja zašto još nisu počela ulaganja na pomorskom dobru konkretno na budućem terminalu N.P. KRKA, na nekadašnjoj plaži Pionir i ACI-a u onom dijelu koji se odnosi na bove, ja sam se u zadnjih nekoliko mjeseci više puta našao s ravnateljem N.P. KRKA gosp. Šakićem. Upoznao me ja kako imaju problem s projektom i njegovim usklađivanjem sa dozvolama, prije svega s problemom sidrenja. Teško mi je dati neku informaciju više osim da oni očekuju kako će u neko razumno vrijeme to biti usklađeno i da će početi gradnja. Kako stvari stoje, ne u ovom razdoblju do sezone, već iza sezone, budući da je to nemoguće iskoordinirati u tako kratkom roku i njegova nadanja i obećanja su da bi to moglo početi nakon turističke sezone. A što se tiče ACI-a oni su, koliko sam upoznat, dobili koncesiju na postavljanje tih bovi budući da se radi o drugoj, lijevoj obali rijeke Krke, ali to se i ne nalazi na području Grada Skradina. Mogu u slijedećih par dana pokušati iskomunicirati i dobiti odgovor gdje je i zašto zapelo.“

 Vijećnik Tonći Petrović javio se za riječ i rekao kako što se tiče ACI-a zna da se to nalazi na drugoj strani obale, ali je mišljenja kako je Skradin tu direktno involviran jer je to na korist Gradu. Zamolio je gradonačelnika da pita direktora ACI-a što je s produženjem marine na uvalu Lenovac, odnosno nastavak još jednog pontona za koji ACI već ima koncesiju i nalazi se na strani Grada.

 Pročelnik Jedinstvenog upravnog odjela Grada Skradina Josip Silov odgovorio je kako nemaju koncesiju iz razloga što se to tek treba urediti Urbanističkim planom uređenja Grada Skradina, naselja Skradin, a koji je u proceduri donošenja. Tako da su oni tu ograničeni dok se ne donese navedeni Urbanistički plan.

Na 2. vijećničko pitanje odgovorio je gradonačelnik Antonijo Brajković:

„ A što se tiče drugog pitanja mi naravno imamo pozitivan stav po pitanju plinofikacije i moramo biti realni i postaviti stvari onako kakve one jesu, a to je da to predstavlja tržišnu kategoriju i pitanje hoće li Skradin ikad biti plinski umrežen jer kako je poznato i svima Vama još nijedno naselje pa čak ni gospodarski subjekt na području Županije nije spojen na sustav plinovoda. Tako da, na našu žalost, pitanje je hoćemo li mi ikad biti u situaciji da uvedemo plin na području Grada. Mi samo možemo takva nastojanja podržati, ali treba biti realan, pa utvrditi činjenicu da nakon izgradnje magistralnog cjevovoda, prije nekoliko godina više ništa nije napravljeno.“

-4-

Pročelnik Jedinstvenog upravnog odjela Grada Skradina Josip Silov dodao je kako se

radi o koncesijskoj djelatnosti koju ima jedna austrijska tvrtka. Oni imaju u tom Ugovoru o koncesijama 4 kategorije korisnika koje će priključivati po određenom redoslijedu: jedni su veliki gospodarski subjekti, tipa poslovnih zona i slično, drugo su veliki gradovi tipa Šibenika, treće su manja naselja i četvrto su seoska naselja pojedinačno do kojih se najvjerojatnije nikada neće ni doći. Skradin spada u treću kategoriju što se toga tiče. Važno je što se nalazi u Ugovoru o koncesiji između Republike Hrvatske i te tvrtke, odnosno kojim rokovima i tako dalje, a na koje Grad ne može utjecati, niti možemo ubrzati te stvari jer je to obveza koncesionara da izgradi plinsku mrežu po naseljima u određenim rokovima koji su njima dati. I onda kad se razgovaralo o tome nije bilo izgledno da Skradin i ostala manja naselja dobiju plin kao plinsku mrežu jer jednostavno je premalo korisnika za koje koncesionar nema interesa, a ni obvezu fiksnog roka do kojeg on to mora napraviti. Koliko on ima informacija, radi se na tome da se plinoficira zona Podi kod Šibenika. Gradska jezgra Šibenika još uvijek nema plina i nema naznake da će to uskoro dobiti, a kad će treća kategorija doći na red i hoće li uopće doći, o tome nema saznanja.

1. **FLORIJAN ŽIŽIĆ, nezavisni vijećnik:**

„1. Postoji li mogućnost da Grad Skradin utječe na Hrvatske vode odnosno na Vodno gospodarsku ispostavu za mali sliv „Krka-Šibensko primorje“ Šibenik vezano za uređenje i čišćenje središnjeg odvodnog kanala-jaruge u Rupama, koja se proteže iz samog mjesta i završava par stotina metara ispod crkve-groblja sv. Jure.

Kako jaruga završava bez priključka u drugi tok-odvod, desetljećima su bujice nanosile poplavu, što je uzrokovalo da je jaruga u završnom dijelu sada viša za visinu čovjeka u odnosu na susjedna zemljišta. Ona u svom završnom dijelu nema nikakvu namjenu i predstavlja daljnju opasnost za susjedne poljoprivredne parcele i traži da se poduzmu odgovarajuće mjere kako bi se vratila u svrhu kojoj ona služi.

* U prilogu prilažem i dopis Hrvatskim vodama iz 2016.godine koji su potpisali mještani Rupa.

2. Moje drugo pitanje je vezano uz mjesto Krković, naime kao vijećnika su me kontaktirali neki žitelji Krkovića koji se Gradskoj upravi zahvaljuju na realizaciji projekta mrtvačnice, na groblju Svih Svetih u Krkoviću. To je bilo civilizacijsko pitanje i drago im je da je konačno došlo do realizacije tog projekta. Također su zamolili da obratite malo pažnju na njihove „male“ probleme. Nažalost upozoravaju da imaju velik problem s a poljskim putevima. Velika većina istih je zbog obilnih kiša postalo vododerina, rivina. Stoga mole ako je moguće da se na kritičkim točkama naprave propusti za vodu u obliku betonskih cijevi i da se saniraju tamponom iste, a i u vidu javnih radova ako se mogu poslati ljudi da malo prošire odnosno pročiste iste.“

ODGOVORI:

Pročelnik Jedinstvenog upravnog odjela Grada Skradina Josip Silov odgovorio je:

„1. Što se tiče jaruge u Rupama, Hrvatske vode ne mogu poduzeti ništa dok se ne riješe imovinsko-pravni odnosi na onom dijelu gdje je ta jaruga imala spoj sa „Rupskom fošom“ koja je njene vode odvodila dalje put Krke. U proteklih 50 godina donji dio jaruge je „nestao“ na način da su danas na tom dijelu poljoprivredna zemljišta, odnosno dio ceste -obilaznica Rupa.

2. Glavni poljski put na području Krkovića (stari „skradinski put“) u programu je sanacije poljskih i protupožarnih puteva koji je upravo u tijeku.“

-5-

1. **SLAVKO SKOČIĆ, vijećnik SDSS-a**:

„1. Na osnovu mog traženja i Vašeg odobrenja ing. Marko Mandušić posjetio je Skradinsko Polje sa ciljem: upoznati se sa komunalnim problemima mjesta a potom o istim upoznati Vas.

Na osnovu mojih razgovora, sa Vama i izvještaja gosp. Mandušića da li je moguće očekivati da se u kraćem roku odradi

1 Napravi plan osvjetljenja državne ceste iz pravca Skradina (od mosta do koštele 3 rasvjetna mjesta) i jedno rasvjetno mjesto na kraju izlaza prema Gračacu

2 Trasira put od sela preko Banovih kuća do izlaza na državnu cestu te ishoduje potrebna dokumentacija za kvalitetan izlazak na cestu i realizaciju istog od strane državni cesta. Zahtjev upućen prema državnim cestama.

S obzirom da je jedna od točaka dnevnog reda sjednice i rad Turističke zajednice Grada Skradina, odustajem od postavljanja slijedećeg pitanja, već ću ga postaviti kada ta točka bude na dnevnom redu.“

ODGOVORI:

Gradonačelnik Antonijo Brajković odgovorio je:

„Morat ćemo predvidjeti sredstva za izradu dokumentacije postavljanja stupova na tom dijelu, na način da rebalansom proračuna u drugom dijelu godine osiguramo sredstva za izradu dokumentacije, a onda u Proračunu za 2019.g. osiguramo sredstva i za radove na postavljanju istih. Kao i za Vaše drugo pitanje, treba napraviti projekt. Radi se o ulazu na državnu cestu iz naselja Ban. Poslali smo zahtjev nadležnoj tvrtki, pa mogu slijedećih dana pitati voditeljicu u kojoj je to fazi, a s obzirom da i oni to moraju staviti u svoj Plan nabave.“

1. **SILVANA MATIĆ, vijećnica MOST-a:**

„1. Koji je postupak i kome se može obratiti u slučaju neprohodnosti ceste i nemogućnosti pristupa poljima i maslinicima?

Konkretno, radi se o Ždrapnju, gdje je prije više godina cestom koja vodi prema Bubiću prošao stroj i očistio cestu, no od tada raste korov i grmlje. Tu se nalaze polja koja ljudi obrađuju, a već sada se jedva može doći do njih. Postoji i jedna golema rupa, 30 ak m od kuće Vice Vlahova. Dalje, stvorilo se usko grlo, a možemo pretpostaviti kako će tek biti kad se sve zazeleni. Sve je detaljno poslikano i fotografije mogu biti proslijeđene nadležnim osobama.

2. Prije nekoliko tjedana HEP je u Sonkoviću izvodio radove preko svog kooperanta, tvrtke Filips d.o.o. iz Vodica. Iako su bili dužni sve ostaviti u prvobitnom stanju, oni su ostavili uništen asfalt na nekoliko mjesta i razrovan rub ceste. Slučaj Vam je prijavljen 6. ožujka. Da li ste se žalili, je li se itko od odgovornih javio i kada će izvođač radova popraviti štetu.?“

ODGOVORI:

Gradonačelnik Antonijo Brajković odgovorio je:

„1. Dao sam popis tih cesta, u sklopu održavanja zapadnog dijela grada. Možete ih kontaktirati, i kad se djelatnici DVD-a u sklopu realizacije programa javnih radova budu nalazili na tom dijelu (Krković, Piramatovci, Lađevci) trebali bi obratiti pozornost na to da se to odradi. Kad su u pitanju građevinski radovi onda to ide malo teže, jer postoje procedure koje se prethodno moraju ispoštovati.“

-6-

 Vijećnica Silvana Matić pitala je da li to može odraditi „Rivina Jaruga“ jer se radi o vrlo malom zahvatu i popravku rupe na cesti.

 Gradonačelnik je odgovorio potvrdno za sitniju intervenciju, ali ako to zahtijeva veću operativu, odnosno rad stroja koji traje više dana, onda to nije moguće bez planiranja, odnosno prethodno provedene procedure.

 Pročelnik Josip Silov dodao je kako bi ljudi trebali shvatiti kako se poljskim putem koji vodi do nečije njive ne može voziti automobilom. Za to bi trebalo imati standard i proračun Švedske. U polje, maslinik i ostalo dolazi se traktorom ili tko ga ima, visokim terencem. Dalje, što se tiče šišanja raslinja koje raste na rubu pojedinih njiva, to je jednokratna mjera koju bi trebalo provoditi barem dva puta godišnje i koju bi trebao platiti vlasnik njive. Kad se krene u naplatu onda postane vidljivo kako je na tu njivu upisano više vlasnika. Ove godine još je ispalo dobro jer je to obuhvaćeno javnim radovima koji su u tijeku.

 Na drugo pitanje vijećnice Silvane Matić odgovorio je gradonačelnik Antonijo Brajković:

„2. Radi se o tome da je HEP izvodio radove u naselju Sonković i imao je kooperante. Kooperanti su ostavili, odnosno blago rečeno, nisu ostavili na primjeren način iza sebe asfallt i taj prostor gdje je kopan kanal. Reagirao sam na način da je komunalni redar izašao na teren i on je dostavio dopis HEP-u o tome. Nemam informacija da li je stigao odgovor iz HEP-a. Nakon sjednice ću to provjeriti i možemo se telefonski čuti.“

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 6. sjednice Gradskog vijeća Grada Skradina. Kako se nitko nije javio, predsjednica Gradskog vijeća Grada Skradina Nadija Zorica stavila je isti na glasovanje. Zapisnik s 6. sjednice Gradskog vijeća Grada Skradina jednoglasno je usvojen.

-7-

**RASPRAVA I ODLUČIVANJE**

**Točka 1.**

**Prijedlog Zaključka o prihvaćanju Izvješća o izvršenju Programa gradnje**

**objekata i uređaja komunalne infrastrukture na području Grada Skradina, za 2017.g.**

 O prijedlogu Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina, za 2017.g. uvodno izlaganje podnijela je samostalna upravna referentica za komunalne djelatnosti Anka Verović. Navela je kako je sukladno odredbama Zakona o komunalnom gospodarstvu, izvršno tijelo jedinice lokalne samouprave dužno do kraja ožujka svake godine podnijeti predstavničkom tijelu izvješće o izvršenju Programa gradnje objekata i uređaja komunalne infrastrukture na području jedinice lokalne samouprave, za prethodnu godinu. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina, za 2017.g., te je isti jednoglasno usvojen.

Zaključak se prilaže Zapisniku pod 1) i čini njegov sastavni dio.

**Točka 2.**

**Prijedlog Zaključka o prihvaćanju Izvješća o izvršenju Programa održavanja**

**komunalne infrastrukture na području Grada Skradina, za 2017.g.**

O prijedlogu Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina, za 2017.g. uvodno izlaganje podnijela je samostalna upravna referentica za komunalne djelatnosti Anka Verović. Navela je, kao i u prethodnoj točci dnevnog reda, kako je sukladno odredbama Zakona o komunalnom gospodarstvu, izvršno tijelo jedinice lokalne samouprave dužno do kraja ožujka svake godine podnijeti predstavničkom tijelu izvješće o izvršenju Programa održavanja komunalne infrastrukture na području jedinice lokalne samouprave, za prethodnu godinu. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina, za 2017.g., te je isti jednoglasno usvojen.

Zaključak se prilaže Zapisniku pod 2) i čini njegov sastavni dio.

-8-

**Točka 3.**

**Prijedlog Zaključka o prihvaćanju Izvješća o izvršenju Programa**

**javnih potreba u kulturi na području Grada Skradina za 2017.g.**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Zaključka o prihvaćanju Izvješća o izvršenju Programa javnih potreba u kulturi na području Grada Skradina za 2017.g., a u kojem je naveo zakonsku obvezu podnošenja izvješća o izvršenju programa, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o izvršenju Programa javnih potreba u kulturi na području Grada Skradina, za 2017.g., te je isti jednoglasno usvojen.

Zaključak se prilaže Zapisniku pod 3) i čini njegov sastavni dio.

**Točka 4.**

**Prijedlog Zaključka o prihvaćanju Izvješća o izvršenju Programa**

**javnih potreba u športu na području Grada Skradina za 2017.g.**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Zaključka o prihvaćanju Izvješća o izvršenju Programa javnih potreba u športu na području Grada Skradina za 2017.g. u kojem je naveo kako se kao i u prethodnoj točci radi o zakonskoj obvezi podnošenja izvješća, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o izvršenju Programa javnih potreba u športu na području Grada Skradina, za 2017.g., te je isti jednoglasno usvojen.

Zaključak se prilaže Zapisniku pod 4) i čini njegov sastavni dio.

**Točka 5.**

**Prijedlog Zaključka o prihvaćanju Izvješća o izvršenju Programa** **pomoći**

**socijalno ugroženim osobama na području Grada Skradina za 2017.g.**

Nakon kao i u prethodnim točkama istovjetnog uvodnog obrazloženja od strane gradonačelnika Grada Skradina Antonija Brajkovića, otvorena je rasprava o prijedlogu Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina za 2017.g.

Vijećnica Silvana Matić javila se za riječ i pitala zašto je, pored toga što je već izmjenama Programa smanjivan iznos, opet ostvareno manje od iznosa koji je umanjen izmjenama i to više-manje u svim stavkama izvješća, i kako se ubuduće može ostvariti onoliko koliko je i planirano Programom. Gradonačelnik Anonijo Brajković odgovorio je kako bi problem bio veći da se ostvarilo više nego što je planirano što bi značilo da Grad ima više socijalnih problema. Nažalost, druga stavka Izvješća pod nazivom „Porodiljne naknade i oprema za novorođenčad“ je nešto što treba zabrinuti, jer je evidentno kako se rađa manje djece. Tu stavku je teško planirati. Od 2008.g. na području Grada uvijek je godišnje bilo rođeno oko 30-ak djece i tu se moglo planirati cca

-9-

40.000,00 kn. Prošle godine bilo je planirano 60.000,00 jer se povećao iznos naknade. Međutim rođeno je manje djece, te se krajem godine izvršilo usklađenje, jer se znalo da neće biti premašen iznos od 30.000,00 kn. Nažalost, ostvareni iznos je 22.000,00 kn. S obzirom da su povećani iznosi naknade, za 2018.g. ostavljeni su veći iznosi, iako se ne očekuje značajniji porast nataliteta. Vijećnica Silvana Matić pitala je za stavku „Pomoć obiteljima i kućanstvima u novcu“. Gradonačelnik Antonijo Brajković odgovorio je kako se tu radi o jednokratnim novčanim pomoćima obiteljima, a koje se isplaćuju u opravdanim situacijama na temelju podnesenog zahtjeva. Manje-više pozitivno se rješavaju svi podneseni zahtjevi, ali u manjim iznosima jer se nikad ne zna koliko će biti takvih zahtjeva tijekom cijele godine. Vijećnica Silvana Matić pitala je da li postoje kriteriji koji se moraju zadovoljiti da bi se ostvarila navedena pomoć. Gradonačelnik Antonijo Brajković je odgovorio kako su kriteriji utvrđeni Programom pomoći socijalno ugroženim osobama na području Grada Skradina, odnosno da kućanstva i obitelji ili samci koji su zbog nepredviđenih životnih okolnosti dospjeli u tešku materijalnu situaciju i traže jednokratnu novčanu pomoć, mogu tu pomoć i ostvariti. Vijećnica Silvana Matić pitala je, a s obzirom na činjenicu kako je osnovna škola u nadležnosti Županije, da li Grad može utjecati na kvalitetu školskih obroka. Gradonačelnik Antonijo Brajković odgovorio je kako školu, jednako kao i Grad, obvezuje Zakon o javnoj nabavi, odnosno najniža ponuda, te je onda teško pomiriti kvalitetu obroka s najjeftinijom ponudom koju dostave dobavljači, odnosno izvršitelji ponude.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina, za 2017.g., te je isti jednoglasno usvojen.

Zaključak se prilaže Zapisniku pod 5) i čini njegov sastavni dio.

**Točka 6.**

**Prijedlog Izvješća o provedbi Plana gospodarenja**

**otpadom Grada Skradina za 2017.g.**

O prijedlogu Izvješća o provedbi Plana gospodarenja otpadom Grada Skradina za 2017.g. uvodno izlaganje podnio je pročelnik Jedinstvenog upravnog odjela Grada Skradina Josip Silov. Naveo kako sukladno odredbama Zakona o održivom gospodarenju otpadom do 31. ožujka tekuće godine jedinice lokalne samouprave moraju donijeti Izvješće o provedbi Plana gospodarenja otpadom za prethodnu godinu, te ga potom dostaviti jedinici područne (regionalne) samouprave. Potom je otvorena rasprava.

Vijećnik Slavko Skočić javio se za riječ i pitao zašto pored navedenih „divljih“ odlagališta u Izvješću nije navedeno „divlje“ odlagalište u Skradinskom polju (Žarkovac). Pročelnik Josip Silov odgovorio je kako je sanacija tih deponija“ u nadležnosti Grada i upravo se vrši popis takvih odlagališta, te je uputio vijećnika da se obrati komunalnom redarom kako bi se izvršio upis tog i svih takvih odlagališta.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izvješća o provedbi Plana gospodarenja otpadom Grada Skradina za 2017.g., te je isti jednoglasno usvojen.

Izvješće se prilaže Zapisniku pod 6) i čini njegov sastavni dio.

-10-

**Točka 7.**

**Prijedlog Zaključka o primanju na znanje Izvješća o radu**

**gradonačelnika Grada Skradina za razdoblje srpanj-prosinac 2017.g.**

Nakon kratkog uvodnog izlaganja od strane gradonačelnika Grada Skradina Antonija Brajkovića, te poziva vijećnicima kako im je na raspolaganju ukoliko imaju kakvo pitanje ili komentar, otvorena je rasprava.

Kako se nitko nije javio za riječ, Gradsko vijeće Grada Skradina primilo je na znanje Izvješće o radu gradonačelnika Grada Skradina za razdoblje srpanj-prosinac 2017.g.

Zaključak se prilaže Zapisniku pod 7) i čini njegov sastavni dio.

**Točka 8.**

**Prijedlog** **(I) Izmjena i dopuna Proračuna Grada Skradina za 2018.g.**

O prijedlogu (I) Izmjena i dopuna Proračuna Grada Skradina za 2018.g., uvodno izlaganje podnio je gradonačelnik Grada Skradina Antonijo Brajković. Naveo je kako je krajem 2017.g. usvojen Proračun Grada Skradina za 2018.g. Proračun je temeljni financijski dokument koji se donosi na temelju nekih planova i očekivanja. Spletom određenih okolnosti, početkom godine pojavile su se neke aktivnosti koje Grad nije mogao planirati u trenutku donošenja Proračuna, te se moralo pristupiti izradi Izmjena i dopuna Proračuna Grada Skradina. Potom je naveo o kojim se izmjenama i dopunama Proračuna radi:

* idejno rješenje koje se planira ponuditi za budući projekt „Gourment Skradin“,
* provedbu izobrazbe aktivnosti pravilnog gospodarenja otpadom, te narudžba projektne dokumentacije za navedenu aktivnost,
* sukladno odredbama Zakona o poljoprivredi, dužno se donijeti Program upravljanja poljoprivrednim zemljištem,
* uređenje nerazvrstanih cesta.

Slijedom navedenog bilo je potrebno pristupiti usklađenju Proračuna, te je došlo do s jedne strane povećanja iznosa nekih stavki, a isto tako smanjenja iznosa pojedinih stavki s druge strane, a u cilju kako bi Proračun bio uravnotežen. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog (I) Izmjena i dopuna Proračuna Grada Skradina za 2018.g., te je isti jednoglasno usvojen.

Izmjene i dopune Proračuna prilažu se Zapisniku pod 8) i čine njegov sastavni dio.

**Točka 9.**

**Prijedlog Izmjena i dopuna Programa gradnje objekata i uređaja**

**komunalne infrastrukture na području Grada Skradina u 2018.g. (I).**

 O prijedlogu Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (I)., uvodno izlaganje podnijela je samostalna upravna referentica za komunalne djelatnosti Anka Verović. Navela je kako je Program gradnje objekata i uređaja komunalne infrastrukture na području Grada Skradina za

-11-

2018.g. potrebno uskladiti sukladno usvojenim (I) Izmjenama i dopunama Proračuna Grada Skradina za 2018.g. i to u dijelu koji se odnosi na nerazvrstane ceste. Potom je otvorena rasprava.

Vijećnik Slavko Skočić javio se za riječ i pitao kakvi su izgledi da se iznosi prikazani kao 0,00 kn, pretvore u konkretne iznose. Gradonačelnik Antonijo Brajković odgovorio je kako je ove godine Ministarstvo regionalnog razvoja omogućilo traženje maksimalnog iznosa do 900.000,00 kn. Grad je tu mogućnost iskoristio. Hoće li i koliki iznos će nadležno Ministarstvo odobriti, teško je prognozirati. Ako odobri npr. 300.000,00 kn, tada će se opet morati ići na usklađenje Proračuna, Programa gradnje objekata i uređaja komunalne infrastrukture, kao i odlučivanja koje nerazvrstane ceste treba prioritetno urediti, a naravno sukladno odobrenom iznosu od strane Ministarstva regionalnog razvoja.

Vijećnik Tonći Petrović javio se za riječ i pitao na što se odnosi nerazvrstana cesta Bićine. Zamjenica gradonačelnika Grada Skradina Kristina Vlaić pojasnila je kako se to radi o jednom dijelu nerazvrstane ceste u Bićinama koji je poljski put, a vodi do nekoliko kuća gdje živi nekoliko obitelji s puno djece. Put je makadamski i za vrijeme oborina stvaraju se velike lokve, te jednom dijelu nerazvrstane ceste koji vodi prema auto putu, odnosno prema plaži.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (I)., te je isti jednoglasno usvojen.

 Program se prilaže Zapisniku pod 9) i čini njegov sastavni dio.

**Točka 10.**

**Prijedlog Izmjena i dopuna Programa javnih potreba**

**u kulturi na području Grada Skradina za 2018.g. (I)**

 Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Izmjena i dopuna Programa javnih potreba u kulturi na području Grada Skradina u 2018.g. (I) otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa javnih potreba u kulturi na području Grada Skradina u 2018.g. (I)., te je isti jednoglasno usvojen.

 Program se prilaže Zapisniku pod 10) i čini njegov sastavni dio.

**Točka 11.**

**Prijedlog Izmjena i dopuna Programa javnih potreba**

**u sportu na području Grada Skradina za 2018.g. (I)**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Izmjena i dopuna Programa javnih potreba u sportu na području Grada Skradina u 2018.g. (I) otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa javnih potreba u sportu na području Grada Skradina u 2018.g. (I)., te je isti jednoglasno usvojen.

 Program se prilaže Zapisniku pod 11) i čini njegov sastavni dio.

-12-

**Točka 12.**

**Prijedlog** **Odluke o stavljanju van snage** **Poslovnika o izmjenama**

**i dopunama Poslovnika Gradskog vijeća Grada Skradina**

 Predsjednica Gradskog vijeća Grada Skradina Nadija Zorica izvjestila je vijećnike Gradskog vijeća Grada Skradina kako je dana 29. Veljače 2018.g. zaprimljena Uputa KLASA: 040-01/18-01/38, URBROJ: 2182-01-18-2 od 28. Veljače 2018.g., a koju je dostavio Ured državne uprave u Šibensko- kninskoj županiji. Sukladno navedenoj Uputi potrebno je donijeti Odluku o stavljanju van snage Poslovnika o izmjenama I dopunama Poslovnika Gradskog vijeća Grada Skradina, KLASA: 021-01/09-01/1, URBROJ: 2182/03-02-18-3 od 29. veljače 2018.g. iz slijedećeg razloga: Ured državne uprave u Šibensko-kninskoj županiji smatra kako se na sjednici kada je donesena Statutarna odluka o izmjenama i dopunama Statuta Grada Skradina ne može istovremeno donijeti i Poslovnik o izmjenama i dopunama Poslovnika Gradskog vijeća Grada Skradina, već donesena Statutarna odluka o izmjenama i dopunama Statuta Grada Skradina mora prethodno biti objavljena u Službenom vjesniku Šibensko-kninske županije i mora stupiti na snagu, pa se tek onda temeljem toga može ići na usklađivanje, odnosno donošenje Poslovnika o izmjenama i dopunama Poslovnika Gradskog vijeća Grada Skradina. Sukladno prethodno navedenom, predlažu da se donese odluka kojim se predmetni Poslovnik o izmjenama i dopunama Poslovnika Gradskog vijeća Grada Skradina donesen na 6. Sjednici Gradskog vijeća Grada Skradina od 9. veljače 2018.g. stavlja van snage i donese nakon što Statutarna odluka o izmjenama i dopunama Statuta Grada Skradina stupi na snagu. Potom je otvorena rasprava. Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o stavljanju van snage Poslovnika o izmjenama

i dopunama Poslovnika Gradskog vijeća Grada Skradina, te je ista jednoglasno usvojena.

 Odluka se prilaže Zapisniku pod 12) i čini njegov sastavni dio.

**Točka 13.**

**Prijedlog Poslovnika o izmjenama i dopunama**

**Poslovnika Gradskog vijeća Grada Skradina**

Predsjednica Gradskog vijeća Grada Skradina Nadija Zorica izvjestila je vijećnike Gradskog vijeća Grada Skradina kako je Statutarna odluka o izmjenama i dopunama Statuta Grada Skradina objavljena u “Službenom vjesniku Šibensko-kninske županije, broj 3/18 od 13. Ožujka 2018.g. i stupila je na snagu, te se Gradskom vijeću Grada Skradina predlaže donošenje Poslovnika o izmjenama i dopunama Poslovnika Gradskog vijeća Grada Skradina u tekstu kakav jeiI predložen. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Poslovnika o izmjenama i dopunama Poslovnika Gradskog vijeća Grada Skradina, te je isti jednoglasno usvojen.

Izmjene Poslovnika prilažu se Zapisniku pod 13) i čini njegov sastavni dio.

-13-

**Točka 14.**

**Prijedlog** **Odluke o izmjeni i dopuni Odluke o načinu pružanja javne**

**usluge prikupljanja miješanog komunalnog otpada i biorazgradivog**

**komunalnog otpada na području Grada Skradina**

Nakon uvodnog izlaganja od strane pročelnika Jedinstvenog upravnog odjela Grada Skradina Josipa Silova o prijedlogu Odluke o izmjeni i dopuni Odluke o načinu pružanja javne

usluge prikupljanja miješanog komunalnog otpada i biorazgradivog komunalnog otpada na području Grada Skradina, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina, te je ista jednoglasno usvojena.

Odluka se prilaže se Zapisniku pod 14) i čini njegov sastavni dio.

**Točka 15.**

**Prijedlog Odluke o izmjeni i dopuni Odluke**

**o davanju u zakup javnih površina**

 Nakon uvodnog obrazloženja od strane samostalne upravne referentice za imovinsko-pravne poslove Matee Klarić o prijedlogu Odluke o izmjeni i dopuni Odluke o davanju u zakup javnih površina, otvorena je rasprava.

Vijećnik Tonći Petrović javio se za riječ i pitao kako će se određivati cijena za reklamne panoe i da li će se ta cijena donijeti po usvajanju odluke. Samostalna upravna referentica za imovinsko-pravne poslove Matea Klarić odgovorila je kako će se početna cijena donositi nakon usvajanja, odnosno stupanja na snagu ove Odluke i određuje je gradonačelnik.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni i dopuni Odluke o davanju u zakup javnih površina, te je ista jednoglasno usvojena.

Odluka se prilaže se Zapisniku pod 15) i čini njegov sastavni dio.

**Točka 16.**

**Prijedlog** **Zaključka o prihvaćanju Izvješća o poslovanju**

**Turističke zajednice Grada Skradina**

Nakon uvodnog izlaganja i obrazloženja pojedinih stavki Izvješća od strane direktora Turističke zajednice Grada Skradina Damira Nakića, otvorena je rasprava.

Vijećnik Tonći Petrović javio se za riječ i rekao kako, a s obzirom da živimo u doba interneta, ne vidi svrhu oglašavanja u tisku, te predlaže da se ta sredstva koja se troše na oglašavanje u tisku prebace na internet oglašavanje, te da se na tom području pojača marketing. Isto tako, predložio je da se smanje troškovi na tiskanje brošura i ostalih tiskanih materijala, te da se također ti troškovi preusmjere na internet. Direktor Turističke zajednice Grada Skradina odgovorio je kako jednostavno postoji obveza tiskanja pojedinih brošura pogotovo kad se želi najaviti, odnosno pojačati oglašavanje na održavanje važnih manifestacija. Troškovi nisu veliki, pa je mišljenja kako je dobro i na ovaj način oglašavati, tim više što se ne radi o velikim sredstvima.

-14-

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o poslovanju

Turističke zajednice Grada Skradina, te je isti jednoglasno usvojen.

Zaključak se prilaže se Zapisniku pod 16) i čini njegov sastavni dio.

Sjednica je završena u 12,15 sati.

**ZAPISNIK SASTAVILA:**

Paulina Radeljak, v.r.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.